Nyengkuyung apa kang dadi programe pemerintah ing babagan njaga karesikan lingkungan, pas banget karo gegayuhane SMP 1 Jati, Kudus, Jawa Tengah (Jateng), kang mapan ing Dalan Getas Pejaten, Kecamatan Jati, Kudus, kuwi. Yaiku, gegayuhan supaya para muride nduweni sikap peduli marang lingkungan. Mulane, ing Jumat (13/4) esuk mau bocah-bocah kelas VIII A nganti H, diatag menyang dalan kang ana ing ngarep sekolah. Bocah-bocah supaya ngresiki pinggiring dalam kanthi njupuk reregedan kang pating slengkrah. Regedan plastik, kertas, uga godong-godong garing kang ngregedi dalan. Jumat (6/4) sing kepungkur bocah-bocah kelas VII A nganti H uga nindakake pakaryan kang padha.
